en en id mk mk hbs_cyr mk mk ru mk mk mk uk ru mk ru ru mk ru mk mk hbs_cyr mk mk en en mk mk en de en mk mk mk mk mk mk mk mk mk mk mk mk mk hbs_cyr mk mk mk mk mk es es en en en ru eu en en hbs_cyr mk mk mk ru mk en en ru
Фер е кога е фер за сите
Отворен повик за правен експерт – аналитичар
За потребите на Годишната програма за работа на Коалицијата „Сите за правично судење“ за 2022 година, објавен е отворен повик за прибирање на понуди за обезбедување на стручни услуги. Повикот опфаќа:
обработка и анализа на прибраните податоци од мониторингот на седниците на Судскиот совет на Р. Северна Македонија и Советот на јавните обвинители на Р. Северна Македонија
изготвување на финалната анализа на обработените податоци со понудена дијагностика на проблеми, добри практики и препораки за надминување и унапредување на детектираните состојби
промоција на документот со обработени и анализирани податоци на јавен настан
Активностите се имплементираат од страна на Коалиција на здруженија на граѓани „Сите за правично судење“, а истите се финансирани од Делегацијата на Европската Унија.
Максималниот буџет кој е на располагање согласно предметот на набавката е 49.152 ден. без данок на додадена вредност (ДДВ). Проектите финансирани од ЕУ се ослободени од сите давачки, даноци и такси, вклучувајќи го и данокот на додадена вредност (ДДВ). Оттаму, единечните цени кои вклучуваат ДДВ нема да бидат прифатени. Набавувачот е должен на добавувачот да му ги достави Потврдата за регистрација на проект, како и Решението за регистрација на даночен обврзник.
Услови и начин на плаќање
Плаќањето ќе биде извршено по реализација на планираните активности.
Изборот на најповолен добавувач ќе се прави според принципот „најдобар квалитет за понудена цена“. Во прилог на понудата треба да се достави и следната документација:
Прилог 1: Формулар за понуда;
Прилог 2: Кратка биографија на лицето кое ја врши понудата
Понудата се доставува по електронски пат на следната е-пошта: ipetkovska@all4fairtrials.org.mk.
Краен рок на доставување на понудите е 28.08.2022 година до 23:59 часот.
Понудите што ќе пристигнат по наведениот рок, како и оние кои не се изработени според условите на повикот, нема да бидат земени предвид. Секој добавувач може да учествува само со една понуда.
Најдете на следната локација
Developed by PROCESS IN & INDESIGN. Hosted by INHOST.
Copyright © 2022 Coalition All for Fair Trials